Կարծիք Ազգային փոքրամասնությունների վերաբերյալ օրենքի նախագծի վերաբերյալ
Համեմատական վերլուծություն
«Արա Ղազարյան» իրավաբանական գրասենյակ
Վերլուծությունում ներկայացվել են դիտարկումներ օրենքի նախագծի՝ Եվրոպայի խորհրդի պահանջներին համապատասխելու վերաբերյալ՝ հիմնվելով Վենետիկի հանձնաժողովի հունիսի 24, 2024թ․՝ մինչև 2024թ․ մայիսը շրջանառության մեջ դրված օրենքի նախագծի վերաբերյալ տրված կարծիքի, Ազգային փոքրամասնությունների իրավունքների պաշտպանության շրջանակային կոնվենցիայի, դրա բացատրական զեկույցի և Մարդու իրավունքների եվրոպական կոնվենցիայի դրույթների վրա։ 

	
	Վենետիկի հանձնաժողովի առաջարկությունները
	Առաջարկությունների ներմուծումը
	Կատարումը

	
	Հոդված 2. Ազգային փոքրամասնություններին պատկանող անձանց իրավունքների իրականացման օրենսդրությունը 

	1.
	Վենետիկի հանձնաժողովը (այսուհետ՝ Հանձնաժողով) նշել է, որ Նախագծում վկայակոչված են մի շարք օրենքներ, որոնք վկայակոչված են վերացական կերպով, քանի որ երբեմն հանդիպում են այնպիսի բաց ու անորոշ արտահայտություններ, ինչպիսին են հոդված 2-ում օգտագործված «և այլ իրավական ակտերով» արտահայտությունը, որը չի ապահովում իրավական որոշակիություն։  
Առաջարկվում է հոդված 2-ում նշել «այլ իրավական ակտերի» անվանումները, որպեսզի հստակորեն ցույց տրվի, որ սույն օրենքը հատուկ օրենք է (lex generalis): 


	Հոդված 2-ում վկայակոչված են Սահմանադրությունը, Իրավահավասարության ապահովման և խտրականությունից պաշտպանության մասին օրենքը, իսկ ընդհանրական կերպով նշված են «և այլ իրավական ակտերով» և «ՀՀ միջազգային պայմանագրերով» արտահայտությունները։ 

Հանձնաժողովի առաջարկությունը էական չէ, քանի որ իրավական որոշակիությունը պրակտիկայում կարելի է ապահովել վկայակոչված օրենքների կիրառումով և՝ պայմանով, որ այդ օրենքները ինքնին համապատասխանույմ են իրավական որոշակիության պահանջին։ 
Նպատակահարմար չէ նաև նշել կոնկրետ միջազգային պայմանագրերի և այլ իրավական ակտերի անունները, քանի որ դա անհնարին է անել։ Կոնկրետ իրավիճակում իրավական որոշակություն կարող է ապահովվել որևէ կոնկրետ օրենքի կիրառությամբ, այդ կիրառվող օրենքի որակական հատկանիշով՝ որոշակիությամբ։  
	


Առաջարկությունը կատարվել է մասամբ, առաջարկությունը էական նշանակություն չունի

	2.
	Անհրաժեշտ է սույն օրենքը համապատասխանեցնել ու ներդաշնակեցնել Իրավահավասարության ապահովման և խտրականությունից պաշտպանության մասին օրենքի հետ։ 
	Հանձնաժողովը միևնույն ժամանակ նշել է, որ հնարավորություն չի ունեցել ինքնուրույն համեմատելու օրենքի նախագիծը խտրականության արգելքի մասին օրենքի նախագծի հետ։ 
Այս առաջարկությանը կարելի է վերաբերվել որպես ապագային միտված առաջարկություն, քանի որ Հանձնաժողովը կոնկրետ առաջարկություն չի արել։ Միևնույն ժամանակ, այս պահի դրությամբ չի նկատվում էական հակասությունը Նախագծի և խտրականության արգելքի մասին օրենքի նախագծի միջև։ 
	
Տե՛ս վերևում

	
	Հոդված 3. Ազգային փոքրամասնությանը պատկանող անձինք

	
	Հոդված 3-ում սահմանված չեն ազգային փոքրամասնությունների գրանցման ընթացակարգերը։ 
	Նախագծում առաջարկվում է 3-րդ հոդվածի 2-րդ մասի երկու տեքստեր՝ երկրորդը որպես այլընտրանք։ Եթե ընդունվի երկրորդ տարբերակը, համաձայն որի առաջարկվում է, որ ազգային փոքրամասնությունների ցանկը սահմանվի կառավարության կողմից, կարելի է նաև սահմանել, որ գրանցման ընթացակարգերը նույնպես սահմանվում են կառավարության կողմից։ 
	Կատարվել է մասամբ՝ եթե ընդունվի 3-րդ հոդվածի 2-րդ մասի երկրորդ տարբերակը։ 

	
	Նախագծում օգտագործվում է «ազգային» և «էթնիկ» ինքնություն տերմինները, որոնք իրավաբանորեն նույնական չեն, իսկ նախագծում դա հստակեցված չեն դրանց առանձին առանձին օգտագործման հիմքերը։ Հիմնականում տպավորություն է, որ այս երկու տերմինները նույնականացվում են և օգտագործվում են միատարր, որն առաջացնում է իրավական անորոշություն։ 
	Նախագծի բոլոր դրույթներից, բացառությամբ 7-րդ հոդվածի 1-ին մասից, հեռացվել է «էթնիկ ինքնություն» տերմինը, և նախագծում հիմնականում օգտագործվում է «ազգային ինքնություն» տերմինը։ 
	Կատարվել է

	
	Անհրաժեշտ է հստակեցնել «պատմականորեն ձևավորված» տերմինը, որի համար որոշիչ գործոն կարող է լինել «տարածքային», այլ ոչ թե «ժամանակային» գործոնը։ Տվյալ դեպքում ընտրվել է Լեհաստանի, Հունգարիայի և Ռումինիայի օրենսդրական մոտեցումները որպես մոդել։ 
	«Պատմականորեն ձևավորված» տերմինը հեռացվել է 3-հոդվածից։ Սահմանման մեջ բացակայում են «տարածքային» կամ «ժամանակային» գործոնները, որոնք միջազգային մարմինները ընդհանուր առմամբ համարում են անհամաչափ սահմանափակում։ Թողնվել են միայն լեզուն, մշակույթը և ավանդույթը որպես ազգային ինքնության իրավական հատկանիշներ, ինչպես նաև, որ տվյալ համայնքը համախմբված ջանքեր է գործադրել լեզուն, մշակույթը և ավանդույթը պահպանելու ուղղությամբ։  
	Կատարվել է

	
	Հոդվածի երկրորդ մասում ազգային փոքրամասնությունների ցանկի սահմանումը խնդրահարույց է մի քանի հիմքերով, հիմնականում այն պատճառով, որ հակասում է 4-րդ հոդվածում ազգային ինքնության «ընտրության» իրավունքին, քանի որ նախագիծը մի կողմից սահմանում է կոնվենցիայից բխող ինքնության որոշման իրավունքը, մյուս կողմից անձին տալիս է միայն սպառիչ ցանկից ընտրություն կատարելու հնարավորություն։ Բացի այդ, օրենքով սպառիչ ցանկ սահմանելը հակասում է ազգային փոքրամասնության դինամիկ փոփոխության իրողությունը։ 


	Նախագծում առաջարկվում է 3-րդ հոդվածի երկրորդ մասի երկու տարբերակ։ Առաջին տարբերակով առաջարկվում է սահմանել ազգային փոքրամասնությունների սպառիչ ցանկ։ Երկորրդ տարբերակով առաջարկվում է ցանկը սահմանել ենթաօրենսդրական ակտով։ 

Ըստ էության, երկու տարբերակն էլ կհակասեն 4-րդ հոդվածին։ Հակասությունը մեղմելու համար կարելի է սահմանել բաց ցանկ կառավարության որոշմամբ։ 
	
Կատարվել է մասամբ

	
	Հոդված 5. Ազգային փոքրամասնության պատկանելիության հիմքով խտրականության արգելք

	
	Անրաժեշտ է սահմանել խտրականության արգելքի երկու կարևոր սկզբունքների վերաբերյալ սահմանումներ՝  անհանդուրժողականության և հասարակության մեջ փոքրամասնությունների դերի բարձրացման մասին սկզբունքների ամրագրումը։ 


























 
	Հոդվածի 5 3-րդ մասի 2-րդ կետում ավելացվել է կարգավորում, համաձայն որի պետական և տեղական ինքնակառավարման մարմինները պարտավոր են ձեռնարկել միջոցներ ուղղված ոչ միայն իրավունքների և շահերի պաշտպանությանը, այլև դրանց խթանմանը։ 

3-րդ մասի 4-րդ կետում ավելացվել է պարտականություն (պետական և տեղական ինքնակառավարման մարմինների համար կրթական, տնտեսական, սոցիալական, քաղաքական և մշակութային կյանքի այլ ոլորտներում որոշումների կայացման գործընթացներում ազգային փոքրամասնություններին պատկանող անձանց արդյունավետ մասնակցության ապահովման վերաբերյալ։ 

3-րդ մասին 5-րդ կետում սահմանվել է իրազեկման բարձրացման ուղղությամբ միջոցներ ձեռնարկելու պարտականությունը ոչ միայն հանրության, այլև հանրային ծառայողների և հանրային պաշտոն զբաղեցնող անձանց համար։ 

3-րդ մասի 6-րդ կետում ավելացվել է առանձին դրույթ հանրության միջև անհանդուրժողականության բացառմանը և մշակույթների միջև երկխոսության մթնոլորտի, փոխադարձ հարգանքի և փոխըմբռնման խթանման ուղղված միջոցներ ձեռնարկելու պարտականության մասին։ 

5-րդ հոդվածում նաև ամրագրված է, որ հոդվածը անհրաժեշտ է կարդալ խտրականության արգելքի մասին օրենքի հետ միասին։ 
 
	Կատարվել է






























	
	Հոդված 5. Ազգային փոքրամասնության պատկանելիության հիմքով խտրականության արգելք
Հոդված 7 –  Ազգային փոքրամասնություններին պատկանող անձանց՝ ինքնությունը պահպանելու իրավունքը
Հոդված 8 - Ազգային փոքրամասնություններին պատկանող անձանց՝ իրենց ավանդույթները պահպանելու իրավունքը

	
	5, 7 և 8-րդ հոդվածների վերաբերյալ արվել են հետևյալ միասնական առաջարկությունները․ 

1) Անրաժեշտ է սահմանել խտրականության արգելքի երկու կարևոր սկզբունքների վերաբերյալ սահմանումներ՝  անհանդուրժողականության և հասարակության մեջ փոքրամասնությունների դերի բարձրացման մասին սկզբունքների ամրագրումը։ 






2) Առաջարկվել է սահմանել «բովանդակային հավասարության» (substantive equality) վերաբերյալ  սահմանում այս երեք հոդվածներից որևէ մեկում։







3) Հանձնաժողովի կարծիքի 40-րդ կետում առաջարկվել է կամ սահմանել խտրականության տեսակների ավելի մանրամասն սահմանումներ, օրինակ, ոտնձգություն, ահաբեկում, խտրական դրդապատճառներով բռնություն, խտրական խոսք,  և այլն, կամ խտրականության արգելքի մասին օրենքի նախագծում պաշտպանված հատկանիշների ցանկում ավելացնել ազգային փոքրամասնությանը պատկանելու հիմքեր, ինչպես նաև այդ նախագծի 2-րդ հոդվածի ցանկում վկայակոչել սույն օրենքը։  



	


Ընդհանուր առմամբ, այս առաջարկության կատարումը դիտարկվում է առավելապես 5-րդ հոդվածի շրջանակում, որի մասին վերևում նշվել է, որ կատարվել է։ 
Ի հավելումն, հոդված 7-ի երկրորդ մասում ասիմիլացիայի արգելքի մասին սահմանումը փոփոխվել է ու ներկայացվել է առավել որոշակի սահմանում։ 

Այս առաջարկությունն ավելի նպատակահարմար է իրականացնել Իրավահավասարության ապահովման և խտրականությունից պաշտպանության մասին օրենքում, որում այս սկզբունքը բառացիորեն սահմանվաժ չէ, սակայն սահմանված է դրա դրսևորումներից մեկը՝ «ժամանակավոր հատուկ միջոցներ» ապահովելու պետության պոզիտիվ պարտականությունը, որը, սակայն, գործում է կոնկրետ իրավահարաբերությունների շրջանակում, և չունի համընդհանուր կիրառություն։

Ազգային փոքրամասնությանը պատկանելու հատկանիշը որպես պաշտպանված հատկանիշ սահմանվել է խտրականության արգելքի մասին օրենքի նախագծի 3-րդ հոդվածում և բոլոր հարակից օրենքների փոփոխությունների նախագծում։  Սույն օրենքում խտրականության տեսակների մանրամասն ցանկ սահմանելը նպատակահարմար չէ, քանի որ սյդպիսի սպառիչ ցանկ նախատեսվում է սահմանել խտրականության արգելքի մասին օրենքում։ Միևնույն ժամանակ պետք է նկատել, որ խտրականության արգլքի մասին օրենքի նախագծի 2-րդ հոդվածում օրենսդրության շարքում չի նշված սույն օրենքը որպես հակախտրականության մասին օրենսդրության մաս։ 
	


Կատարվել է








Նպատակահարմար չէ կատարելը








Կատարվել է

	Հոդված 9. Ազգային փոքրամասնություններին պատկանող անձանց կողմից իրենց լեզուն օգտագործելու իրավունքը

	
	
Օրենքը չի սահմանում դրույթ պետական ծառայողների՝ փոքրամասնությունների լեզուն հասկանալու, խոսելու կարողութայն բարձրացման, լեզվական ուսուցում ապահովելու անհրաժեշտության, լիազորված թարգմանիչներին դիմելու հնարավորության մասին։ 







9-րդ հոդվածի 3-րդ կետը սահմանափակում է փոքրամասնություններ լեզուն օգտագործելու իրավունքը տեղական ինքնակառավարման մարմիններում։ 9-րդ հոդվածի 2-րդ մասին պետք է որ լրացնի վարչարարության մասին օրենքը 27-րդ հոդվածը, որը սահմանում է, որ  «ազգային փոքրամասնությունների լեզուներին տիրապետող անձինք կարող են ․․․ օրենքով սահմանված կարգով կամ ՀՀ միջազգային պայմանագրերին համապատախան դիմումը և  դրան կից փաստաթղթերը ներկայացնել այդ ազգային փոքրամասնությունների լեզվով՝ վարչական վարույթ»։ Թեև այս դրույթը հնարավորություն է տալիս ներկայացնել փաստաթղթերը իրենց ազգային լեզվով, վարչական վարույթում բոլոր նման փաստաթղթերին պետք է կցել հայերեն թարգմանություն։ Ի հակադրություն դրա, տեղական ինքնակառավարման մարմինների հետ բանավոր կամ գրավոր հաղորդակցվելիս չի պահանջվում որևէ թարգմանություն։ Նման կարգավորումը Շրջանակային կոնվենցիայի 1-ին հոդվածի 2-րդ մասի և Տարածաշրջանային կամ փոքրամասնությունների լեզուների եվրոպական խարտիայի 10-րդ հոդվածի 2-րդ մասի մինիմալիստական կարգավորում է։

	 
9-րդ հոդվածում ավելացվել է 4-րդ կետը, որի համաձայն 3-րդ  մասում սահմանված համայնքներում (որտեղ ազգային փոքրամասնություն կազմող անձինք կազմում են բնակչության 20 տոկոսը), ապահովվում է հանրային ծառայողների և հանրային պաշտոն զբաղեցնող անձանց փոքրամասնությունների լեզուներով պարբերաբար վերապատրաստումների իրականացումը, ինչպես նաև ազգային փոքրամասնություններին պատկանող անձանց հետ հաղորդակցվելիս լիազորված թարգմանիչների ներգրավումը։ 

9-րդ հոդվածի 3-րդ կետի մասով կոնկրետ առաջարկություն չի կատարվում, թեև նշվում է, որ առկա է հակասություն տեղական ինքնակառավարման մարմինների և պետական մարմինների առջև ազգ․ փոքրամասնության լեզուն գրավոր և բանավոր օգտագործելու իրավունքների միջև։ Տեղական ինքնակառավարման մարմինների հետ հաղորդակցվելիս թույլատրվում է օգտագործել ազգային լեզուն գրավոր ու բանավոր, մինչդեռ նման կարգավորում սահմանված չ է պետական մարմինների հետ շփվելիս, իսկ վարչական վարույթներում բոլոր դեպքերում գրավոր փաստաթղթերի համար պահանջվում է նաև կցել հայերեն թարգմանություն։ Վենետիկի հանձնաժողովի այս տարբերակված կարգավորումը խտրական չի համարել, սակայն նշել է, որ կագավորում մինիմալիստական է։ ՀԵտևաբար, առաջարության կատարումը հայեցողական է։ 

	



Կատարվել է









Չի պահանջվում կատարել

	
	9-րդ հոդվածի 3-րդ մասում նշված 20 տոկոսի շեմը որոշվել է՝ հիմք ընդունելով մի շարք պետությունների պրակտիկան։ Գովելի է, որ շեմը նախնական տեքստում 30 տոկոսից նվազեցվել է 20 տոկոս։ Այդուհանդերձ, Վենետիկի հանձնաժողովը առաջարկում է իրականացնել խորը և համապարփակ հետազոտություն՝ որոշելու համար, թե արդյոք 20 տոկոս շեմը ճիշտ է ընտրված՝ հատկապես հաշվի առնելով համայնքների խոշորացման հանգամանքը։ Նման հետազոտությունը պետք է կատարել փոքրամասնությունների մասնակցությամբ։ Այսպիսով, պետք է կատարել մանրամասն ուսումնասիրություն պարզելու համար իրական շեմը, քանի որ 20 տոկոսը որոշվել է առանց հետազոտության։ 

	Այդպիսի հետազոտություն չի կատարվել։ 
	Չի կատարվել

	
	Հոդված 10. Ազգային փոքրամասնություններին պատկանող անձանց կրթության իրավունքը

	3. 

	
	49-րդ կետում Հանձնաժողովը նշել է, որ 10-րդ հոդվածի առաջին մասը պարտավորեցնող չէ։ Հանձնաժողովն առաջարկում է վերանայել այդ մոտեցումը։ 
	Ըստ երևույթին հանձնաժողովը նկատի ունի, որ հոդվածում օգտագործվում է «կարող է կազմակերպվել» արտահայտությունը, որը հայեցողական է։ 
Հոդվածում որևէ փոփոխություն այդ առումով չի կատարվել։ 

	Չի կատարվել։ 

	
	49-րդ կետում Հանձնաժողովը նշել է, որ Հոդված 10-ում հստակորեն չի սահմանված, թե նշված պարտականությունները կոնկրետ որ մարմնին են հասցեագրված, և թե կոնկրետ ինչ իրավունքներ ու պարտավորություններ են սահմանված հասցեատիրոջ համար։ Ընդհանրացված կերպով նշվում է «Հայաստանի Հանրապետությունը», որը չի ապահովում իրավական որոշակիություն։
	Հոդվածի կարգավորումները վերանայվել են ու սահմանվել են առավել հստակորեն։ Օրինակ, 3-րդ կետում «Հայաստանի Հանրապետություն» արտահայտությունը փոխարինվել է «Լիազոր մարմին» արտահայտությամբ, իսկ 5-րդ մասում «Հայաստանի Հանրապետություն» արտահայտությունը փոխարինվել է «պետական և տեղական ինքնակառավարման մարմինները և դրանց պաշտոնատար անձինք» արտահայտությամբ, որոնցով հստակեցվել են պարտավորությունների հասցեատերերը։ 
	
Կատարվել է

	
	49-րդ կետում Հանձնաժողովը նշել է, 10-րդ հոդվածի 1-ին մասում ազգային փոքրամասնությունների համար մայրենի լեզվով կրթությունը կազմակերպելու կարգավորումը նախատեսված է կառավարության կարգի համաձայն՝ հաշվի առնելով ազգ․ փոքրամասնությունների համար մշտական բնակության վայրի ընդգրկվածությունը։ Սակայն չի սահմանված, թե ինչպես է որոշվում «մշտական բնակության վայրի ընդգրկվածությունը», որը առաջացնում է իրավական անորոշություն։ 
	«Մշտական բնակության վայրի ընդրկվածությունը» արտահայտությունը հեռացվել է։ 
	Կատարվել է։

	
	50-րդ կետում Հանձնաժողովը նշել է, որ հոդված 10-ի երկրորդ մասում սահմանված է, որ ազգային փոքրամասնություններին պատկանող երեխաների համար կարող են գործել ոչ պետական հանրակրթական կրթական հաստատություններ, որտեղ ուսուցումն իրականացվում է նրանց ազգային լեզվով՝ հայերենի պարտադիր ուսուցմամբ՝ կրթության բնագավառում Կառավարության լիազորած մարմնի հաստատած ծրագրի համաձայն։ Սակայն, առաջին, սահմանումը պարտավորեցնող չէ, այլ հայեցողական է («կարող է կազմակերպվել»), մինչդեռ պետք է լինի պարտավորեցնող։ Երկրորդ, սահմանված չէ, թե արդյոք որևէ շեմ այստեղ կիրառելի է , թե ոչ, եթե այո, ի՞նչ շեմ, 20 տոկոսի շեմը, թե՞ այլ շեմ։ Թեև կառավարությունը հավաստիացրել է, որ այստեղ որևէ շեմ չի գործելու և որ այդ հոդվածը կիրառելի է լինելու անկախ տվյալ համայնքում ազգային փոքրամասնությունների թվաքանակից, Հանձնաժողովը առաջարկում է պարզաբանել այս հարցը։ 
	


Սահմանումը մնացել է հայեցողական («կարող են գործել»):










Նախագծում որևէ հստակեցում չի արվել։ 
	


Չի կատարվել։











Չի կատարվել։ 

	
	10-րդ հոդվածի 1-ին մասում կրթությումը կամ լրացուցիչ ուսումնադաստիարակչական խմբերը նախատեսվում է ապահովել միայն ազգային փոքրամասնության երեխաների համար, որը Հանձնաժողովի կարծիքով խնդրահարույց է, քանի որ ազգության հայ երեխաները կզրկվեն այդ հնարավորությունից, ու այդ մոտեցումը անհամատեղելի է  Տարածաշրջանային կամ փոքրամասնությունների լեզուների եվրոպական խարտիայի հետ։  

	Առաջարկությունն ընդունվել է մասամբ։ Կրթության առումով կարգավորումը մնացել է նույնը, «ազգային փոքրամասնությանը պատկանող երեխաների համար» արտահայտությունը չի հեռացվել 10-րդ հոդվածի 1-ին մասից, իսկ նույնանման արտահայտությունը լրացուցիչ ուսումնասդաստիարակչական խմբերի առումով հեռացվել է։ 
	Կատարվել է մասամբ

	
	10-րդ հոդվածի 3-րդ մասում սահմանված «Կառավարության լիազորած մարմինը       նպաստում է ազգային փոքրամասնությունների կրթական ծրագրերի․․․» արտահայտությունը, մասնավորապես, «նպաստում է» տերմինը անորոշ է, անհրաժեշտ է կոնկրետացնել այդ պարտավորությունները։
	10-րդ հոդվածի 3-րդ մասում նշված առաջարությունը չի ընդունվել։ 
	Չի կատարվել

	
	10-րդ հոդվածի 5-րդ մասում «պետական և տեղական ինքնակառավարման մարմինները և դրանց պաշտոնատար անձինք միջոցներ են ձեռնարկում ազգային փոքրամասնությունների լեզուն և մշակույթը ուսուցանող առարկայական ծրագրերի մշակման, դասագրքերի և այլ նյութերի մշակման և հրատարակության համար» արտահայտության մեջ «ազգային պետություն չունեցող» արտահայտությունը խնդրահարույց է, քանի որ դա չի կարող սահմանվել որպես պարտականություն։ 


	10-րդ հոդվածի 5-րդ մասից «ազգային պետություն չունեցող» արտահայտությունը հեռացվել է։ 
	Կատարվել է։

	
	Հոդված 11. Մտքի, խղճի և կրոնի ազատության իրավունքը

	
	Հոդված 11-ի առաջին մասը պետք է վերաշարադրվի, որպեսզի տեքստը առավել համապատասխանեցվի այլ օրենքներին ու Սահմանադրությանը: 
	Հոդված 11-ի նախական տեքստը փոփոխվել է, տեքստը առավել համապատասխանեցվել է Սահմանադրությանը, սահմանվել է առավել մանրամասն կարգավորում, օրինակ, եթե նախկին տեքստում սահմանվել էին միայն կրոնի  և հավատի ազատությունը, ներկա տեքստում սահմանվել են մտքի, խղճի, կրոնի ազատության իրավունքը

	Կատարվել է

	
	Հոդված 13. Զանգվածային լրատվության միջոցների մատչելիությունը

	
	Հոդված 13-ի 1-ին մասում «Հայաստանի Հանրապետության օրենսդրության համաձայն «կարող են ստեղծվել» ազգային փոքրամասնությունների լեզվով զանգվածային լրատվության միջոցներ, ինչպես նաև հեռարձակվել      տեսալսողական հաղորդումներ, հրատարակվել      թերթեր, ամսագրեր, այլ տպագիր նյութեր» նախադասությունում «կարող են ստեղծվել» արտահայտությունը հայեցողական է, որը խնդրահարույց է։ Պետական մարմինների լիազորությունները պետք է հստակորեն սահմանված լինեն։ 



	Հոդված 13-ի 1-ին մասում «կարող են ստեղծվել» արտահայտությունը հեռացվել է։ 
	Կատարվել է։

	
	Հոդված 13-ի 2-րդ մասում «որոնց բովանդակությունը մշակելիս կարող է հաշվի անռվել նաև Խորհրդի կողմից ներկայացված առաջարկները» նախադասությունում խնդրահարույց է «կարող է հաշվի առնվել» արտահայտությունը։ 
	Հոդված 13-ի 2-րդ մասում «կարող է հաշվի առնվել» արտահայտությունը փոխարինվել է «պետք է հաշվի առնել» արտահայտությամբ։
	Կատարվել է։ 

	
	Հոդված 14. Բնակավայրերի, փողոցների և պետական կամ համայնքային հաստատությունների անվանումները

	
	Քանի որ այս հոդվածի 1-ին մասում երկլեզու ցուցանակների կիրառման համար նույնպես նշվում է 20 տոկոսի շեմի առկայությունը, Վենետիկի հանձնաժողովը առաջարկում է անցկացնել այն հետազոտությունը, որի մասին նշվել է 9-րդ հոդվածի 3-րդ մասի ներքո՝կրթության պարագայում։ 


	Նման հետազոտություն չի իրականացվել։ 
	Չի կատարվել։ 

	
	Հանձնաժողովն առաջարկում է օրենքում սահմանել, որ քրեական հետապնդման վարույթում նույնպես անձը կարող է օգտագործել ազգային փոքրամասնության լեզուն։
	Նման փոփոխություն չի կատարվել։ 
	Չի կատարվել

	
	Հոդված 15. Ազգային փոքրամասնությունների կազմակերպությունները

	
	Հոդված 15-ի 2-րդ մասը սահմանում է, որ ազգային փոքրամասնություններին պատկանող անձանց կազմակերպություններն իրենց փաստաթղթերը, ձևաթղթերը, կնիքները պատրասստում են հայերեն՝ իրենց ազգային լեզվով զուգահեռ թարգմանությամբ։
Վենետիկի հանձնաժողովը և ԵԽ ԺՄԻՏժ-ը խրախուսում են Հայաստանի իշխանություններին իրենց փաստաթղթերի, ձևաթղթերի և կնիքների առաջին լեզվի ընտրությունը թողնել կազմակերպություններին և պահանջել միայն փաստաթղթերի հայերեն տեքստերի, ամենակարևոր փաստաթղթերի և ձևաթղթերի կնիքների առկայությունը, օրինակ, կազմակերպության կանոնադրությունը։ 

	Հոդվածը 15-ի 2-րդ մասում համապատասխան փոփոխությունը չի արվել։ 
	Չի կատարվել։ 

	
	Հոդված 15-ի 3-րդ մասի նախնական տեքստում հետևյալ արտահայտությունը հեռացվել է․ «որևէ կազմակերպություն չի համարվում ամբողջ ազզգային փոքրամասնության կամքն արտահայտող»։ Հանձնաժողովն առաջարկում է այս նախադասությունը վերականգնել, քանի որ դա  ներկայացնում է կազմակերպությունների բազմակարծության իրավունքը և դրանց բազմազանությունը։ 


	Նշված արտահայտությունը չի վերականգնվել, սակայն փոխարենը ավելացվել է նոր արտահայտություն․ «ազգային փոքրամասնություններին պատկանող անձանց կազմակերպությունները գործում են բազմակարծության սկզբունքի հիման վրա»
	Կատարվել է։ 

	
	Հոդված 16. Կազմակերպություններին աջակցելը

	
	Հանձնաժողովը գտնում է, որ բավարար որոշակիությամբ չի սահմանված կազմակերպություններին պետական բյուջեից  ֆինանսապես աջակցելու աղբյուրների վերաբերյալ, քանի որ աջակցության մի աղբյուրը կատարվում է Խորհրդում ներգրավված փոքրամասնություններին, իսկ մյուս եղանակը՝ փոքրամասնությունների կազմակերպություններին անկախ Խորհրդում ներգրավված լինելու հանգամանքից։ Հանձնաժողովն առաջարկում է հստակեցնել այս երկու աղբյորներից ֆինանսավորման սահմանումները հոդվածում։ 
	Հոդվածում կատարվել են փոփոխություններ, որոնք որոշակիորեն հստակեցրել են ֆինանսավորման հիմքերը, եթե նախկին հոդվածով սահմանված էր, որ ֆոնդերի բաշխման հարցը լուծում է Խորհուրդը՝ առանց հստակեցնելու, թե ինչի հիման վրա, ներկա խմբագրոթյամբ սահմանվում է, որ խորհուրդը ներկայացնում է առաջարկություններ բախման վերաբերյալ՝ կազմակերպության կարիքներին և ներկայացված ծրագրերին համապատասխան։ Այդուհանդերձ, պարզ չէ, թե ում է խորհուրդը 


	Կատարվել է մասամբ

	
	Հոդված 18. Ազգային փոքրամասնությունների խորհուրդ

	
	
	
	

	
	Հոդված 18-ը չի պարունակում ընթացակարգ ազգ․ փոքրամաասնությունների թեկնածուների առաջադրման համար, երբ նրանք ներկայացված են մի քանի կազմակերպություններից, 
	Հոդված 18-ում ավելացվել են 4-րդ և 5-րդ կետերը, որոնցով սահմանվել են Խորհրդի անդամակցության հիմքեր, մասնավորապես, խորհրդի անդամության դիմում ներկայացրած անձը պետք է ունենա 3 տարվա գործունեության ստաժ ազգ․ փոքրամասնության իրավունքների պաշտպանության ոլորտում, իսկ եթե դիմումը ներկայացնողը կազմակերպության անդամ է, կազմակերպությունը պետք է ունենա 3 տարվա գործունեության ստաժ իրավունքների պաշտպանության ոլորտում։ Առավել մանրամասն կարգը սահմանվելու է Վարչապետի որոշմամբ։ 
	Կատարվել է 

	
	Հոդված 18-ը չի չի նախատեսում կարգավորում այն իրավիճակի համար, երբ հոդվածում սահմանված չափանիշներին համապատասխանող կազմակերպություն առկա չէ տվյալ ազգային փոքրամասնության համար։
	Հոդված 18-ի 4-րդ կետում առաջարկվում է լուծում այն հիմքով, որ դիմում կարող է ներկայացնել նաև ֆիզիկական անձը՝ անկախ որևէ կազմակերպությունում անդամակցությունից։ 
	Կատարվել է

	
	Հոդվածը 18-ը չի սահմանում Խորհրդի անդամների ընտրության կարգի մասին նշում
	Հոդվածի 18-ի 8-րդ մասում ավելացվել է կարգավորում, որ Խորհրդի անդամների ընտրության կարգը և անդամների կազմը հաստատվում է վարչապետի որոշմամբ։ 
	Կատարվել է

	
	Հոդված 19. Խորհրդի գործառույթները

	
	Հոդված 19-ում Խորհրդի գործառույթները սահմանված են ընդհանրական, ոչ հստակորեն։ 

	Հոդված 19-ի 1-ին մասի յոթ ենթակետերում կատարվել են հատվածական փոփոխություններ, որոնց մի մասը դեկլարատիվ են, բայց կան նաև առարկայական փոփոխությոուններ, օրինակ, 1-ին մասում «ազգային փոքրամասնությոնների իրավունքների իրականացմանը» անորոշ արտահայտությունը փոխարինվել է «պաշտպանությանն ու խթանմանն առնչվող խնդիրների վերհանում և Վարչապետի աշխատակազմ դրանց լուծմանն ուղղված առաջարկների ներկայացում» սահմանումը։ 5-րդ ենթակետում պետական և տեղական ինքնակառավարման մարմինների, Մարդու իրավունքների պաշտպանի, հասարակական և միջազգային կազմակերպությունների հետ համագործակցելու մասին անորոշ արտահայտությունը փոխվել է «համատեղ ծրագրերի իրականացում» արտահայտությամբ, որը մասնակցային կարևոր սկզբունքի ամրագրումն է։ 7-րդ ենթակետում նույնպես մասնավորեցվել է, որ առաջարկությունների ներկայացումը կատարվում է վարչապետի աշխատակազմին։ 2-րդ, 3-րդ և 6-րդ կետերի փոփոխությունները կոսմետիկ են։ 

	Կատարվել է մասամբ

	
	Հոդված 19-ում հստակեցված չէ, թե արդյոք և ինչպես են քննարկվելու Խորհրդի առաջարկությունները և քննարկումները արդյունքները պետական մարմինների կողմից։ Պետական մարմինների միակ պարտավորությունը, բացի «Խորհրդի հետ համագործակցելու» պահանջից, ազգային փոքրամասնությունների իրավունքների իրականացման վերաբերյալ «տեղեկատվություն տրամադրելն է», եթե ներկայացվում է դրա վերաբերյալ հարցում։ Խորհրդի մանդատը անհրաժեշտ է հստակեցնել այն առումով, որ ապահովվի բոլոր փոքրամասնությունների արդյունավետ մասնակցությունը որոշումների կայացմանը, որտեղ դա անհրաժեշտ է՝ Խորհրդում նրանց ներգրավվածության միջոցով։ 
	19-րդ հոդվածի 2-րդ մասի 7-րդ կետում ավելացվել է, որ օրենքների, պրակտիկայի լավարկման վերաբերյալ առաջարկությունները ներկայացվում են Վարչապետին, իսկ 3-րդ մասում ավելացվել է, որ Խորհուրդը հրապարակում է վարչապետին ուղղված տարեկան զեկույց, որը հրապարակվում է և որում  շարադրվում են ոչ միայն Խորհրդի գործունեության և ազգային փոքրամասնությունների իրավունքների վիճակի վերաբերյալ տեղեկատվություն, այլև առաջարկություններ օրենքների օրենքների և պրակտիկայի բարելավման վերաբերյալ։  


	Կատարվել է 

	
	
	
	



